ועדת החוקה, חוק ומשפט, כנסת 20, פרוטוקול מספר 537, 2018-01-30 10:30

ניסן סלומינסקי: אנחנו פותחים את הדיון.

ניסן סלומינסקי: הנושא השני זה היוועדות.

ניסן סלומינסקי: אני יכול רק לומר שבזמנו היה דיון בנושא.

ניסן סלומינסקי: כל מטרתו של התיקון הזה היה שאם אדם נמצא באילת – אני זוכר את זה טוב.

ניסן סלומינסקי: כלומר, לא הכנתי, אבל אני זוכר – וצריכים להביא אותו לבאר שבע או לתל אביב כדי שהוא יוכל לדבר עם ההוצאה לפועל, עם הרשם - - יצרנו אז מסגרת של הוראת שעה.

ניסן סלומינסקי: יש חדר או לשכה באילת שהוא יוכל להופיע שם.

ניסן סלומינסקי: יש מערכת משוכללת שהוא מדבר עם הרשם, רואים אחד את השני, מדברים.

ניסן סלומינסקי: זה חוסך לו, אם הוא רק מסכים.

ניסן סלומינסקי: אם לא, הוא יכול להגיע ללשכה עצמה, או לחכות עד שהרשם יגיע אחת לכמה זמן לאילת.

ניסן סלומינסקי: הוא יכול לעשות את זה.

ניסן סלומינסקי: אמרנו שנעשה את זה הוראת שעה, לראות אם זה הולך טוב או לא.

ניסן סלומינסקי: אני מבין, מהנתונים שנתתם – תיכף אני אתן לכם להגיד את זה מהר - שהעסק הזה הולך טוב מאוד, שזו הצלחה גדולה.

ניסן סלומינסקי: זה באמת חוסך לאנשים נסיעה עד לבאר שבע, המתנה וכל הדברים.

ניסן סלומינסקי: פה זה נעשה הרבה יותר מהיר וטוב.

ניסן סלומינסקי: אם זה כך, הבקשה היא שנהפוך את זה מהוראת שעה לקבע.

ניסן סלומינסקי: עד כאן.

ניסן סלומינסקי: עכשיו תגידו כמה מילים.

<ענת הר-אבן: מה שאדוני תיאר זה תיאור מאוד מדויק של המצב.

<ענת הר-אבן: אנחנו מדברים על דיונים בצו הבאה, בפקודות מאסר, במצב שחייב מקבל את האזהרה והוא יכול להגיע ולבקש את זה בתשלומים, או לפני הגבלה כשהוא מקבל מכתב שאומר: אתה יכול להגיע מתי שאתה רוצה ללשכה.

<ענת הר-אבן: עד התיקון הזה הוא לא יכול היה לקבל מענה.

<ענת הר-אבן: התיקון הזה יושם על כ-155 חייבים.

<ענת הר-אבן: חלקם הגיעו בצו הבאה, חלקם הגיעו בפקודת מאסר.

<ענת הר-אבן: לכולם הוסבר שההליך הזה מותנה בהסכמתם.

<ענת הר-אבן: כולם הביעו הסכמה מלאה, חתמו על הסכמה.

<ענת הר-אבן: לאחר מכן הם באמת התחברו באמצעות היוועדות חזותית לרשם שיושב בלשכה אחת.

<ענת הר-אבן: אותו רשם חזר ושאל אותם אם הם מוכנים לקיים את הדיון בהליך בצורה כזאת.

<ענת הר-אבן: הם השיבו שוב שזה על דעתם.

<ענת הר-אבן: רבקה תוכל לתאר בכמה מילים.

<ענת הר-אבן: אפילו העברנו שאלונים בקרב אותם חייבים.

<ענת הר-אבן: אותם חייבים הביעו שביעות רצון מההליך.

<ענת הר-אבן: איפה שהיה צריך מתורגמן, היה מתורגמן.

<ענת הר-אבן: איפה שהיה צריך להסביר, הסבירו להם.

ניסן סלומינסקי: זה נעשה רק מאילת?

ניסן סלומינסקי: דובר פעם, נדמה לי, על אשקלון.

<תומר מוסקוביץ: אפשר, אולי, להרחיב את זה לבית-שאן, אבל כרגע זה רק באילת.

ניסן סלומינסקי: רק באילת.

<ענת הר-אבן: אמרנו שנראה אם הכנסת מאשרת לנו את זה כהוראת קבועה, ואז ניישם את זה - -

ניסן סלומינסקי: תראו אם אפשר להרחיב את זה, אם זה לטובת האנשים.

<תומר מוסקוביץ: כן, זה לטובה.

<רבקה אהרוני: מתוך 155 החייבים שעשו את הדיון הזה באמצעות video conference, 52 חייבים מילאו שאלון, שזה שליש מהם.

<רבקה אהרוני: זה מעבר למדגם מייצג.

<רבקה אהרוני: רוב החייבים הגיעו בצווי הבאה, 39 מתוך 52.

<רבקה אהרוני: 50 מתוך ה-52 ענו שהרשם הסביר להם מה משמעות הדיון והזכות שלהם לסרב.

<רבקה אהרוני: השניים שלא ענו, בעצם לא זכרו.

<גיא טל-טייטלבאום: זה על חייבי מזונות?

<רבקה אהרוני: מתוך 52 הובאו 13 בצווי מעצר.

<גיא טל-טייטלבאום: זה סותר את הנתון שיש לי מרשות בתי הסוהר.

ניסן סלומינסקי: גיא, זה לא קשור אליכם.

ניסן סלומינסקי: זה נושא אחר לגמרי.

ניסן סלומינסקי: עזוב, זה לא קשור למזונות.

<גיא טל-טייטלבאום: מי נאסר אם לא אבות?

<גיא טל-טייטלבאום: רק אבות נאסרים.

<גיא טל-טייטלבאום: זאת האמת.

<רבקה אהרוני: חייבים יכולים להגיע בצווי הבאה גם בחוב רגיל.

ניסן סלומינסקי: על כל חוב רגיל.

ניסן סלומינסקי: למה צריך לדון איתכם?

ניסן סלומינסקי: מה נפל עליכם?

ניסן סלומינסקי: לא קשור לנושא, תשכח מזה.

ניסן סלומינסקי: אתם יושבים כאן במקרה.

ניסן סלומינסקי: זה שתי ישיבות נפרדות.

ניסן סלומינסקי: אני חיברתי אותן רק בגלל שהצוות הזה משותף.

ניסן סלומינסקי: הוא לא מדבר כרגע דווקא על הנושא הזה של מזונות.

ניסן סלומינסקי: תשכחו מזה.

<רבקה אהרוני: לרוב החייבים שהובאו זאת הייתה פעם ראשונה דיון ב-video conference, ל-42 מתוך ה-52.

<רבקה אהרוני: 46 מתוך ה-52 ענו שהם הבינו את כל הדיון, שזה דבר מאוד מאוד חשוב.

<רבקה אהרוני: רוב החייבים ניהלו את הדיון בשפה העברית.

<רבקה אהרוני: החייב האחד שהצביע על בעיה בהבנה זה בגלל קשיי תרגום.

<רבקה אהרוני: מבחינת התנאים הטכניים, גם בדקנו את זה.

<רבקה אהרוני: שאלנו את החייבים אם הם ראו את הרשם בבהירות.

<רבקה אהרוני: 49 מתוך 52 ענו שהם ראו את הרשם בבהירות.

<רבקה אהרוני: אותו דבר לגבי שמיעה, 44 מתוך 52.

<רבקה אהרוני: יש פה הסברים לגבי מי שלא שמע, אבל זה ממש בודדים.

<רבקה אהרוני: כששאלו מי יזם את ההשתתפות בהיוועדות החזותית, רובם ענו שהשוטר יזם את האפשרות הזאת לעשות את הדיון ב-video conference.

<רבקה אהרוני: אני חושבת שזה מסביר, אני חושבת שאין צורך.

<רבקה אהרוני: אנחנו יכולים להעביר.

<רבקה אהרוני: אנחנו גם נעלה את זה לאתר האינטרנט.

<רבקה אהרוני: אני חושבת שהעניין הזה עובד מצוין, אין קשיים טכניים.

ניסן סלומינסקי: זה בסך הכל לטובתו של האדם.

<תומר מוסקוביץ: זה רק אם הוא רוצה.

ניסן סלומינסקי: ורק אם הוא רוצה.

ניסן סלומינסקי: במקום שהוא יצטרך לנסוע מאילת לבאר שבע או לתל אביב - -

<רבקה אהרוני: גם מסבירים לו שיש אפשרות לסרב.

ניסן סלומינסקי: הבקשה היא להפוך את זה מהוראת שעה להוראת קבע, מה שנקרא.

נורית קורן: כמה זמן זה פעל?

נורית קורן: שנתיים?

ניסן סלומינסקי: שנתיים.

אלעזר שטרן: הצעת חוק ההוצאה לפועל (תיקון מס' 55) (היוועדות חזותית), התשע"ח-2017.

אלעזר שטרן: בחוק ההוצאה לפועל, במקום כותרת פרק ז'-5 יבוא: "פרק ז'5: היוועדות חזותית".

אלעזר שטרן: 2.

אלעזר שטרן: סעיף 74כז לחוק העיקרי – בטל.

אלעזר שטרן: זה הסעיף שקבע שזו הוראת שעה.

ניסן סלומינסקי: מי בעד, ירים את ידו?

ניסן סלומינסקי: בעד – פה אחד

ניסן סלומינסקי: נמנעים – אין

<גיא לפידות: אני יודע שלא הוזמנתי לישיבה.

<גיא לפידות: כפי שציינתי, יש לי חוב מזונות.

<גיא לפידות: אני הובאתי לדיון לפני מאסר 7 פעמים, נאסרתי 4 פעמים.

<גיא לפידות: אני רוצה להגיד משהו שלא קשור.

<גיא לפידות: אני מבין שיש פה conference, זה שיפור גדול.

<גיא לפידות: הייתי רוצה לשאול את הצוות המשפטי של הוצאה לפועל, האם אפשרי שכאשר אדם מגיע לדיון בהוצאה לפועל, שאז בדרך כלל מה שקורה זה שמתחיל איזה סחר סוסים, הרשם מנסה להוציא כסף, מצליח, לא מצליח.

<גיא לפידות: אם הוא לא מצליח, הוא שולח אותו למאסר.

<גיא לפידות: אני רוצה לשאול את הצוות המשפטי של הוצאה לפועל, האם יכול להיות, האם אפשרי ליצור שרשם ייתן לחייב להגיע לבית הסוהר בכוחות עצמו, ביוזמתו, כלומר, לא שייקחו אותו מידית, יעבירו אותו דרך מרתף האסירים בבית המשפט עם כל הפליליים?

ניסן סלומינסקי: גיא, אני אגיד לך, מאחר וזה משהו אחר, אני מציע שתצא עם תומר החוצה, תדבר איתו בחוץ.

ניסן סלומינסקי: הוא יבין אותך יותר טוב.

ניסן סלומינסקי: הוא ייתן לך תשובה.

ניסן סלומינסקי: בין כה וכה זה לא הנושא הזה.

ניסן סלומינסקי: תודה רבה, הישיבה נעולה.